-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ประวัติความเป็นมาและพัฒนาการที่สำคัญ

3.1.1 ความเป็นมาของบริษัท

บริษัทเริ่มก่อตั้งเมื่อวันที่ 7 พฤศจิกายน 2534 โดย บมจ. ชิน คอร์ปอเรชั่น (อินทัช)
บริษัทเป็นผู้ให้บริการด้านโทรคมนาคมผ่านดาวเทียมภายใต้สัญญาดำเนินกิจการดาวเทียมสื่อสารภายในประเทศระหว่างบริษัทกับกระทรวงคมนาคม
(ปัจจุบันอำนาจการดูแลสัญญานี้ได้ถูกโอนไปอยู่ภายใต้กระทรวงเทคโนโลยีสารสนเทศและการสื่อสาร
(กระทรวงเทคโนโลยีฯ)) เป็นระยะเวลา 30 ปี สิ้นสุดสัญญาในปี 2564 โดยทำหน้าที่จัดสร้าง
จัดส่งดาวเทียมขึ้นสู่วงโคจรเพื่อให้บริการช่องสัญญาณดาวเทียม
โดยต้องจ่ายผลประโยชน์ตอบแทนแก่กระทรวงเทคโนโลยีฯ
ในอัตราร้อยละของรายได้ค่าบริการช่องสัญญาณดาวเทียมที่ได้รับหรืออย่างน้อยเท่ากับจำนวนเงินขั้นต่ำที่ระบุไว้ในสัญญา
และต้องส่งมอบดาวเทียม สถานีควบคุมดาวเทียม รวมทั้งอุปกรณ์ต่างๆ
ที่เกี่ยวข้องกับการดำเนินธุรกิจดังกล่าว ให้เป็นกรรมสิทธ์ของกระทรวงเทคโนโลยีฯ
เมื่อได้ดำเนินการก่อสร้างและติดตั้งเรียบร้อยแล้ว

พระบาทสมเด็จพระเจ้าอยู่หัวภูมิพลอดุลยเดชได้พระราชทานนามดาวเทียมของโครงการอย่างเป็นทางการว่า
“ไทยคม (Thaicom)” เพื่อเป็นสัญลักษณ์เชื่อมโยงประเทศไทยกับเทคโนโลยีสื่อสารสมัยใหม่

นอกจากนี้บริษัทยังมีการขยายการประกอบธุรกิจไปยังธุรกิจการให้บริการอินเทอร์เน็ต
ธุรกิจการให้บริการโทรศัพท์ และธุรกิจให้บริการจำหน่ายอุปกรณ์จานรับสัญญานดาวเทียม ในปี 2540
2543 และ 2550 ตามลำดับ

บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 18 มกราคม 2537
โดยมี บมจ. ชิน คอร์ปอเรชั่น เป็นผู้ถือหุ้นรายใหญ่ มีสัดส่วนการถือหุ้นในบริษัท ณ วันที่ 31
ธันวาคม 2554 ร้อยละ 41.14

3.1.2 การเปลี่ยนแปลงและพัฒนาการของกลุ่มบริษัทที่สำคัญในระยะ 3 ปี ที่ผ่านมา

(ดูรายละเอียดการเปลี่ยนแปลงและพัฒนาการของ บมจ. ซีเอส ล็อกซอินโฟ (ซีเอสแอล)
(บริษัทย่อยของบริษัท) เพิ่มเติมได้จากแบบแสดงรายงานข้อมูลประจำปี 2554 ของ ซีเอสแอล
ซึ่งสามารถดาวน์โหลดได้ที่ www.sec.or.th)

ปี 2552

มกราคม บริษัท กัมพูชา ชินวัตร จำกัด ซึ่งเป็นบริษัทย่อยของบริษัท เชนนิงตัน อินเวสเม้นท์ส พีทีอี
ลิมิเต็ด (โดยบริษัทถือหุ้นอยู่ร้อยละ 51) ได้เปลี่ยนชื่อเป็น “บริษัท เอ็มโฟน จำกัด” (เอ็มโฟน)
ตั้งแต่วันที่ 12 มกราคม 2552 และ เพิ่มทุนจดทะเบียนจากทุนจดทะเบียนเดิม 19,200,000
ดอลลาร์สหรัฐ เป็น 24,000,000 ดอลลาร์สหรัฐ แบ่งออกเป็นหุ้นสามัญจำนวน 24,000,000 หุ้น
มูลค่าหุ้นละ 1 ดอลลาร์สหรัฐ

มีนาคม บริษัท ไอพีสตาร์ จำกัด สาขาประเทศญี่ปุ่น ซึ่งเป็นบริษัทย่อยของบริษัท
ได้รับใบอนุญาตประกอบกิจการต่างๆ ที่จำเป็นต่อการให้บริการไอพีสตาร์
รวมทั้งการควบคุมดูแลสถานีควบคุมเครือข่ายภาคพื้นดินไอพีสตาร์ในประเทศญี่ปุ่น

เมษายน บริษัทได้เปิดสถานีควบคุมเครือข่ายภาคพื้นดินไอพีสตาร์อย่างเป็นทางการ ในประเทศญี่ปุ่น
เมื่อวันที่ 17 เมษายน 2552

  บริษัทได้เพิ่มทุนใน บริษัท แคมโบเดียน ดีทีวี เน็ตเวอร์ค จำกัด (ซีดีเอ็น)
  และชำระค่าหุ้นเพิ่มทุนจำนวน 5,000 หุ้น มูลค่าที่ตราไว้หุ้นละ 100 ดอลลาร์สหรัฐฯเป็นจำนวน
  500,000 ดอลลาร์สหรัฐฯ ให้แก่ซีดีเอ็น ทำให้ซีดีเอ็น มีทุนจดทะเบียนและเรียกชำระแล้ว 0.6
  ล้านดอลลาร์สหรัฐฯ

พฤษภาคม คณะกรรมการบริษัทได้มีมติแต่งตั้ง “นายอารักษ์ ชลธาร์นนท์” ให้ดำรงตำแหน่งเป็น
“ประธานคณะเจ้าหน้าที่ผู้บริหาร หรือซีอีโอ” (Chief Executive Officer) โดยมีผลตั้งแต่วันที่
13 พฤษภาคม 2552 เป็นต้นไป

มิถุนายน บริษัทได้ทำพิธีเปิดสถานีควบคุมเครือข่ายภาคพื้นดินไอพีสตาร์ ณ กรุงจาการ์ตา
ประเทศอินโดนีเซีย

  บริษัท ไอพีสตาร์ จำกัด เพิ่มทุนใน บริษัท ไอพีสตาร์ นิวซีแลนด์
  จำกัดและได้ชำระค่าหุ้นเพิ่มทุนจำนวน 6,014,133 หุ้น มูลค่าที่ตราไว้หุ้นละ 1
  ดอลลาร์นิวซีแลนด์เป็นจำนวน 6,014,133.00 ดอลลาร์นิวซีแลนด์ ให้แก่ บริษัท ไอพีสตาร์
  นิวซีแลนด์ จำกัด ทำให้มีทุนจดทะเบียนและเรียกชำระแล้ว 8.51 ล้านดอลลาร์นิวซีแลนด์

พฤศจิกายน บริษัทได้ทำการเสนอขายหุ้นกู้จำนวนรวม 7,000
ล้านบาทแก่นักลงทุนสถาบันและนักลงทุนรายย่อย โดยหุ้นกู้มีอายุ 3 ปี และ 5 ปี อัตราดอกเบี้ย
5.25% และ 6.15% ต่อปี ตามลำดับ ซึ่งบริษัท ทริสเรทติ้ง จำกัด
ได้จัดอันดับเครดิตองค์กรและหุ้นกู้ไทยคม ที่ระดับ “BBB+” ด้วยแนวโน้ม “Stable” หรือ “คงที่
ซึ่งเป็นผลสืบเนื่องจากกระแสเงินสดที่สม่ำเสมอในธุรกิจดาวเทียม
บริษัทนำเงินที่ได้ไปชำระคืนเงินกู้โครงการดาวเทียมไอพีสตาร์และดาวเทียมไทยคม 5
จำนวนประมาณ 224 ล้านดอลลาร์สหรัฐฯเพื่อให้บริษัทมีความคล่องตัวในการบริหาร
ลดความผันผวนของความเสี่ยงจากอัตราแลกเปลี่ยน และช่วยปรับปรุงต้นทุนทางการเงิน

ปี 2553

มกราคม บริษัทได้ทำการปลดระวางดาวเทียมไทยคม 1A ออกจากวงโคจรค้างฟ้าตำแหน่งที่ 120
องศาตะวันออกไปสู่อวกาศเมื่อวันที่ 12 มกราคม 2553 หลังจากที่ดาวเทียมไทยคม 1
มีอายุการใช้งานสิ้นสุดไปเมื่อเดือนพฤษภาคม 2552

เมษายน ให้บริการไอพีสตาร์แก่ผู้ให้บริการโทรศัพท์เคลื่อนที่รายใหญ่ในญี่ปุ่น
ซึ่งทำการเช่าใช้ช่องสัญญาณหรือแบนด์วิดท์เป็นจำนวนถึง 2 Gbps
สำหรับการให้บริการเชื่อมต่อระบบโทรศัพท์เคลื่อนที่ (Mobile Backhaul)

พฤษภาคม เมื่อวันที่ 14 พฤษภาคม 2553 บริษัทได้ตกลงซื้อหุ้นสามัญของบริษัท ไอพีสตาร์ จำกัด
(ไอพีสตาร์) เพิ่มเติมจำนวน 512,902 หุ้น ราคาหุ้นละ 1 ดอลลาร์สหรัฐฯ ราคารวม 512,902
ดอลลาร์สหรัฐฯ คิดเป็นร้อยละ 0.26 ของทุนจดทะเบียนของไอพีสตาร์
ผลจากการตกลงซื้อหุ้นเพิ่มเติมนี้ ทำให้บริษัทถือหุ้นทุนชำระแล้วของไอพีสตาร์ เป็นจำนวนร้อยละ
99.94

กรกฎาคม บริษัทติดตั้งสถานีควบคุมเครือข่ายภาคพื้นดินไอพีสตาร์ในประเทศอินเดียแล้วเสร็จ

ตุลาคม บริษัทได้ทำการปลดระวางดาวเทียมไทยคม 2 ออกจากวงโคจรค้างฟ้า เมื่อวันที่ 30
ตุลาคม 2553 หลังจากที่ดาวเทียมไทยคม 2 มีอายุการใช้งานสิ้นสุดไปเมื่อเดือนพฤษภาคม 2553

ที่ประชุมวิสามัญผู้ถือหุ้นครั้งที่ 2/2553 ของ บริษัท บริษัท ชินนี่ดอทคอม จำกัด (ชินนี่ดอทคอม)
ซึ่งเป็นบริษัทย่อยของบริษัท เอดี เวนเจอร์ จำกัด (มหาชน) (เอดีวี)
ได้มีมิติให้โอนกิจการทั้งหมดของชินนี่ดอทคอมให้แก่เอดีวี และจดทะเบียนเลิกกิจการเมื่อวันที่ 28
ตุลาคม 2553

พฤศจิกายน บริษัท ดีทีวี เซอร์วิส จำกัด มีผู้รับชมรายการผ่าน DTV Platform กว่า 1
ล้านจุดทั่วประเทศ

ธันวาคม บริษัทได้ลงนามในสัญญาใช้บริการไอพีสตาร์กับบริษัท แอนทริกซ์ คอร์ปอเรชั่น จำกัด
(Antrix Corporation Limited - Antrix)
ซึ่งเป็นบริษัทในเครือของรัฐบาลอินเดียภายใต้การควบคุมดูแลขององค์การวิจัยอวกาศแห่งอินเดีย
(Indian Space Research Organization - ISRO) โดย Antrix
ได้ใช้บริการไอพีสตาร์มาตั้งแต่เดือนกันยายน 2553

ปี 2554

มีนาคม บริษัทได้รับรางวัลชนะเลิศด้าน “ความรับผิดชอบต่อสังคมขององค์กร” หรือ “Corporate
Social Responsibility Award” จากสมาคมเทเลพอร์ตโลก ประจำปี 2554
รางวัลนี้มีวัตถุประสงค์เพื่อมอบแก่ผู้ให้บริการดาวเทียมหรือเทเลพอร์ต ซึ่งมีเทคโนโลยี
นวัตกรรมและการดำเนินงานที่มีบทบาทสำคัญในการช่วยเหลือสังคมให้ดีขึ้น

พฤษภาคม บริษัท ไอพีสตาร์ ออสเตรเลีย พีทีวาย จำกัด ซึ่งเป็นบริษัทย่อยของบริษัท
ได้ลงนามในสัญญากับบริษัท เอ็นบีเอ็น จำกัด (NBN Company Limited) หรือ เอ็นบีเอ็น โค
เพื่อให้บริการดาวเทียม (Interim Satellite Service)
สำหรับโครงข่ายบรอดแบนด์แห่งชาติของประเทศออสเตรเลีย สัญญาฉบับนี้มีระยะเวลา 5 ปี มูลค่า
100 ล้านเหรียญออสเตรเลีย

  บริษัทได้มีการลงนามเซ็นสัญญากับบริษัทย่อยของบริษัท เมียแซท โกลบอล จำกัด (MEASAT
  Global Berhad – MEASAT) แห่งประเทศมาเลเซีย โดยเมียแซทจะเช่าช่องสัญญาณ
  (แบนด์วิดท์) ส่วนใหญ่ของไอพีสตาร์ที่จัดสรรไว้สำหรับการใช้งานในประเทศมาเลเซีย
  ซึ่งจะทำให้เมียแซทกลายเป็นผู้ให้บริการหลักแต่เพียงผู้เดียวของไอพีสตาร์ในประเทศมาเลเซีย
  (National Service Operator-NSO)

  กระทรวงเทคโนโลยีสารสนเทศและการสื่อสารได้ให้ความเห็นชอบกับโครงการดาวเทียม ไทยคม
  6 ตามที่บริษัทเสนอ โดยโครงการมีมูลค่าการลงทุนอยู่ที่ประมาณ 160 ล้านเหรียญสหรัฐ
  บริษัทคาดว่าจะสามารถจัดส่งดาวเทียมไทยคม 6 ขึ้นสู่วงโคจรได้ภายใน ไตรมาสที่ 2 ของปี
  2556 ซึ่งใช้เวลาในการจัดสร้างประมาณ 2 ปี

กรกฎาคม คณะกรรมการบริษัท ไทยคม จำกัด (มหาชน) ประกาศแต่งตั้งให้ นางศุภจี สุธรรมพันธุ์
ดำรงตำแหน่งประธานเจ้าหน้าที่บริหาร หรือซีอีโอ ของบริษัท ไทยคม จำกัด (มหาชน)
แทนนายอารักษ์ ชลธาร์นนท์ ซึ่งครบเกษียณอายุ โดยมีผลอย่างเป็นทางการตั้งแต่ 1 สิงหาคม 2554
เป็นต้นไป

พฤศจิกายน บริษัทได้ตกลงซื้อหุ้นสามัญของบริษัท ไอพีสตาร์ จำกัด(ไอพีสตาร์) เพิ่มเติมจำนวน
40,000 หุ้น ราคาหุ้นละ 1 ดอลลาร์สหรัฐฯ ราคารวม 40,000 ดอลลาร์สหรัฐฯ คิดเป็นร้อยละ
0.02 ของทุนจดทะเบียนของไอพีสตาร์ ผลจากการตกลงซื้อหุ้นเพิ่มเติมนี้
ทำให้บริษัทถือหุ้นทุนชำระแล้วของไอพีสตาร์ เป็นจำนวนร้อยละ 99.96

คณะกรรมการบริษัท ไทยคม จำกัด (มหาชน) มีมติแต่งตั้งกรรมการบริหารใหม่ คือ นายไพบูลย์
ภานุวัฒนวงศ์ เข้าดำรงตำแหน่งกรรมการบริหารของบริษัทฯ เมื่อวันที่ 10 พฤศจิกายน 2554

ธันวาคม บริษัท ดีทีวี เซอร์วิส จำกัด ได้ขายหุ้นทั้งหมดจำนวน 106,220 หุ้น หรือคิดเป็นร้อยละ
88.52 ที่มีอยู่ในบริษัท เอ็นทียู (ประเทศไทย) จำกัด ไปเป็นเงินจำนวน 0.15 ล้านบาท

บริษัทได้ซื้อส่วนได้เสียใน บริษัท สตาร์ นิวเคลียส จำกัด (สตาร์ นิวเคลียส) เพิ่มเติมร้อยละ 30
เป็นจำนวนเงิน 3 ดอลลาร์สหรัฐฯ ทำให้สัดส่วนความเป็นเจ้าของเพิ่มขึ้นจากร้อยละ 70
เป็นร้อยละ 100

บริษัทได้เข้าทำสัญญาความร่วมมือในการรักษาตำแหน่งวงโคจรที่ 120 องศาตะวันออกกับ Asia
Satellite Telecommunications Co., Ltd.
ในการจัดหาดาวเทียมชั่วคราวไปไว้ยังตำแหน่งวงโคจรที่ 120 องศาตะวันออก
หลังจากนั้นจัดส่งดาวเทียมดวงใหม่ภายใต้ชื่อดาวเทียมไทยคม 7 ขึ้นสู่วงโคจร
โครงการมีมูลค่าการลงทุนอยู่ที่ประมาณ 171 ล้านเหรียญสหรัฐ โดยคาดว่าดาวเทียมไทยคม 7
จะจัดสร้างแล้วเสร็จและจัดส่งขึ้นสู่วงโคจร ณ ตำแหน่ง 120 องศาตะวันออก ในปี 2557

ปี 2555

มกราคม คณะกรรมการบริษัท ไทยคม จำกัด (มหาชน) ประกาศแต่งตั้งให้ นางศุภจี สุธรรมพันธุ์
ดำรงตำแหน่งประธานกรรมการบริหารแทนนายสมประสงค์ บุญยะชัย เมื่อวันที่ 1 มกราคม 2555
โดยมีผลตั้งแต่วันที่ 1 มกราคม 2555 เป็นต้นไป

กุมภาพันธ์ คณะกรรมการบริษัท ไทยคม จำกัด (มหาชน) ได้รับรางวัล “คณะกรรมการแห่งปีดีเด่น”
จากงานประกาศเกียรติคุณคณะกรรมการแห่งปี 2553/54
ซึ่งจัดโดยสมาคมส่งเสริมสถาบันกรรมการบริษัทไทย
โดยรางวัลดังกล่าวจะมอบให้แก่คณะกรรมการของบริษัทจดทะเบียนในตลาดหลักทรัพย์แห่งประเทศไทย
ที่มีการกำกับดูแลและการจัดการตามหลักธรรมาภิบาลที่ดี

[]

บริษัทประกอบธุรกิจในกลุ่มธุรกิจ 4 กลุ่ม คือ ธุรกิจบริการสื่อสารดาวเทียมและบริการที่เกี่ยวเนื่อง
ธุรกิจโทรศัพท์ ธุรกิจอินเทอร์เน็ตและสื่อ
และธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย
ซึ่งบริษัทจะเน้นการลงทุนระยะยาว
โดยพิจารณาจากปัจจัยพื้นฐานของธุรกิจที่จะเข้าไปลงทุนรวมถึงแนวโน้มของธุรกิจนั้นๆ เป็นสำคัญ
นอกจากนี้
บริษัทมีนโยบายการลงทุนในสัดส่วนที่มากพอเพื่อให้สามารถมีอำนาจในการบริหารจัดการและกำหนดแนวทางการดำเนินธุรกิจในบริษัทย่อยและบริษัทร่วมนั้นๆ
โดยโครงสร้างของกลุ่มบริษัท เป็นดังนี้

โครงสร้างการถือหุ้นของกลุ่มบริษัท

[]

1. สายธุรกิจดาวเทียมและบริการเกี่ยวเนื่อง

บริษัทเป็นผู้ให้บริการและดำเนินโครงการดาวเทียมสื่อสารแห่งชาติภายใต้สัญญาดำเนินกิจการดาวเทียมสื่อสารภายในประเทศระหว่างบริษัทกับกระทรวงเทคโนโลยีสารสนเทศและการสื่อสาร
(กระทรวงเทคโนโลยีฯ) เป็นระยะเวลา 30 ปี สิ้นสุดปี พ.ศ.2564
จนถึงปัจจุบันบริษัทจัดส่งดาวเทียมขึ้นสู่วงโคจรทั้งสิ้นจำนวน 5 ดวง คือ ดาวเทียมไทยคม 1A
ไทยคม 2 ไทยคม 3 ไทยคม 4 (ไอพีสตาร์) และ ไทยคม 5

ปัจจุบันบริษัทได้ปลดระวางและหยุดให้บริการดาวเทียมแล้วจำนวน 3 ดวง คือ ดาวเทียมไทยคม 3
ในเดือนตุลาคม 2549 ดาวเทียมไทยคม 1A ในเดือนมกราคม 2553 และดาวเทียมไทยคม 2
ในเดือนตุลาคม 2553 ทำให้ปัจจุบันบริษัทมีจำนวนดาวเทียมให้บริการทั้งสิ้น 2 ดวง นอกจากนี้
บริษัทยังได้รับใบอนุญาตเป็นผู้ประกอบกิจการโทรคมนาคมแบบที่หนึ่ง⁽¹⁾เป็นเวลา 5 ปี นับจากวันที่
16 สิงหาคม 2554 ถึง วันที่ 15 สิงหาคม 2559
จากคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ(กสทช.)

(1) ใบอนุญาตแบบที่หนึ่ง หมายถึง
ผู้ประกอบกิจการโทรคมนาคมประเภทที่ไม่มีโครงข่ายโทรคมนาคมเป็นของตนเอง เช่น
บริการอินเทอร์เน็ต (Internet Service) และบริการอื่นใดที่คณะกรรมการเห็นสมควร

บริษัทได้จัดตั้งบริษัทย่อย/
บริษัทร่วมขึ้นมาเพื่อให้บริการด้านธุรกิจดาวเทียมและบริการที่เกี่ยวเนื่องต่างๆ ดังนี้

+------------------------------+---------------------------------------+
| บริษัท                         | ประเภทธุรกิจ                            |
+------------------------------+---------------------------------------+
| บริษัท ไอพีสตาร์ จำกัด            | จัดจำหน่ายช่องสัญญาณดาวเทียมไทยคม 4        |
|                              | (ไอพีสตาร์)                             |
+------------------------------+---------------------------------------+
| บริษัท สเปซโคด แอล แอล ซี       | ให้บริการด้านวิศวกรรม                     |
|                              | พัฒนาเทคโนโลยีการสื่อสารและอิเลคโทรนิคส์     |
| (บริษัทถือหุ้นร้อยละ 70, บริษัท      |                                       |
| โคดสเปซ จำกัด ถือหุ้นร้อยละ 30 ซึ่ง |                                       |
| บริษัท โคดสเปซ จำกัด            |                                       |
| ไม่มีบุคคลที่อาจมีความขัดแย้งแล      |                                       |
| ะไม่มีส่วนกี่ยวข้องกับบริษัทแต่อย่างใด) |                                       |
+------------------------------+---------------------------------------+
| บริษัท ไอพีสตาร์ อินเตอร์เนชั่นแนล   | จัดจำหน่ายช่องสัญญาณดาวเทียมไทยคม 4        |
| พีทีอี จำกัด                     | (ไอพีสตาร์)                             |
+------------------------------+---------------------------------------+
| บริษัท ไอพีสตาร์ ออสเตรเลีย พีทีวาย | ให้บริการไอพีสตาร์ในประเทศออสเตรเลีย       |
| จำกัด                         |                                       |
+------------------------------+---------------------------------------+
| บริษัท ไอพีสตาร์ นิวซีแลนด์ จำกัด    | ให้บริการไอพีสตาร์ในประเทศนิวซีแลนด์         |
+------------------------------+---------------------------------------+
| บริษัท สตาร์ นิวเคลียส จำกัด       | ให้บริการด้านวิศวกรรม                     |
|                              | พัฒนาเทคโนโลยีการสื่อสารและอิเลคโทรนิคส์     |
+------------------------------+---------------------------------------+
| บริษัท ไอพีสตาร์ โกลเบิล เซอร์วิส   | จัดจำหน่ายช่องสัญญาณดาวเทียมไทยคม 4        |
| จำกัด                         | (ไอพีสตาร์)                             |
+------------------------------+---------------------------------------+
| บริษัท ซีเอส ล็อกซอินโฟ จํากัด      | ให้บริการรับส่งสัญญาณโทรทัศน์ผ่านดาวเทียมภ     |
| (มหาชน)                      | ายใต้สัญญาอนุญาตจากการสื่อสารแหงประเทศไทย |
|                              | (กสท.) (ปัจจุบันคือ บริษัท กสท โทรคมนาคม    |
| (บริษัทถือหุ้นผ่านดีทีวี ร้อยละ 42.07) | จำกัด (มหาชน))                         |
|                              | ให้เป็น                                 |
|                              | ผู้ให้บริการรับ-ส่งสัญญาณโทรทัศน์ผ่านดาวเทียม |
|                              | และอินเตอร์เน็ตผ่านดาวเทียมเป็นระยะเวลา   |
|                              | 22 ปี สิ้นสุดปี 2559                      |
+------------------------------+---------------------------------------+

2. สายธุรกิจโทรศัพท์

บริษัทเป็นผู้ให้บริการธุรกิจโทรศัพท์ผ่านบริษัท เชนนิงตัน อินเวสเม้นท์ พีทีอี จำกัด
(“Shenington”) ซึ่งเป็นบริษัทที่ประกอบธุรกิจหลักโดยการถือหุ้นในบริษัทอื่น (Holding
Company) ซึ่งลงทุนในธุรกิจโทรคมนาคมในต่างประเทศ ซึ่งปัจจุบันมีการลงทุนใน 2 บริษัท ได้แก่

+------------------------------+---------------------------------------+
| บริษัท                         | ประเภทธุรกิจ                            |
+------------------------------+---------------------------------------+
| บริษัท เอ็มโฟน จำกัด             | สัญญาอนุญาตใ                            |
|                              | ห้ดำเนินกิจการโทรศัพท์ในประเทศกัมพูชาเป็นเวลา |
| (ชื่อเดิม บริษัท กัมพูชาชินวัตร จำกัด) | 35 ปี สิ้นสุดปี 2571                       |
|                              | โดยให้บริการโทรศัพท์เคลื่อนที่ภายใต้ระบบ       |
| (บริษัทถือหุ้นผ่าน เชนนิงตัน ร้อยละ   | Digital GSM 1800 และ 900 MHz          |
| 51)                          | ให้บริการโทรศัพท์ต่างประเทศแบบ VOIP        |
|                              | และบริการโทรศัพท์พื้นฐานระบบ CDMA-450      |
|                              | นอกจากนั้นเอ็มโฟ                         |
|                              | นยังได้รับอนุญาตให้บริการโทรศัพท์เคลื่อนที่ประเภท |
|                              | 3G 2100 MHz เป็นเวลา 30 ปี สิ้นสุดปี 2579   |
+------------------------------+---------------------------------------+
| บริษัท ลาว เทเลคอมมิวนิเคชั่นส์     | เป็นกิจการร่วมค้ากับรัฐบาล                  |
| จำกัด                         | ของประเทศสาธารณรัฐประชาธิปไตยประชาชนลาว |
|                              | ได้รับสิทธิในกา                           |
| (บริษัทถือหุ้นผ่าน เชนนิงตัน ร้อยละ   | รดำเนินธุรกิจโทรคมนาคมในประเทศลาวเป็นเวลา |
| 24.99)                       | 25 ปี สิ้นสุดปี 2564                       |
|                              | โดยให้บริการโทรศัพท์เคลื่อนที่ (Cellular      |
|                              | Phone) และ 3Gโทรศัพท์โครงข่ายพื้นฐาน       |
|                              | (Public Switched Telephone Network    |
|                              | (PSTN)) บริการโทรศัพท์พื้นฐานไร้สายระบบ     |
|                              | CDMA-450 โทรศัพท์สาธารณะ                |
|                              | บริการโทรข้ามแดนอัตโนมัติ (International   |
|                              | Roaming Service)                      |
|                              | บริการโทรศัพท์ต่างประเทศแบบ VOIP          |
|                              | รวมถึงบริการเสริม (Value added service)  |
|                              | สำหรับโทรศัพท์เคลื่อนที่                     |
+------------------------------+---------------------------------------+

3. สายธุรกิจอินเทอร์เน็ตและสื่อ

บริษัทเป็นผู้ให้บริการธุรกิจอินเทอร์เน็ตและสื่อผ่านบริษัทย่อย/บริษัทร่วม/กิจการร่วมค้าของบริษัทดังนี้

+-------------------------------+--------------------------------------+
| บริษัท                          | ประเภทธุรกิจ                           |
+===============================+======================================+
| บริษัท ดีทีวี เซอร์วิส จำกัด          | บริการจำหน่ายอุปกรณ์จานรับสัญญานดาวเทียม    |
|                               | บริการให้คำปรึกษาและติด                  |
| (ชื่อเดิม บริษัท ชิน บรอดแบนด์       | ตั้งระบบสำหรับเครือข่ายบรอดแบนด์แบบครบวงจร |
| อินเทอร์เน็ต (ประเทศไทย) จำกัด)   | (System Integration)                 |
|                               | และบริการขายเนื้อหา (Content) ผ่านจาน    |
| (บริษัทถือหุ้นสัดส่วนร้อยละ 99.99)    | DTV และ HDTV นอกจากนี้ดีทีวี              |
|                               | ยังได้ร                                |
|                               | ับใบอนุญาตจากคณะกรรมการกิจการกระจายเสียง |
|                               | กิจการ                                |
|                               | โทรทัศน์และกิจการโทรคมนาคมแห่งชาติ(กสทช.) |
|                               | เพื่อให้บริการอินเทอร์เน็ตแบบที่หนึ่ง⁽¹⁾        |
|                               | เป็นเวลา 5 ปี นับจากวันที่ 18 ตุลาคม 2552   |
|                               | ถึง 17 ตุลาคม 2557                     |
+-------------------------------+--------------------------------------+
| บริษัท แคมโบเดียน ดีทีวี เน็ตเวิร์ค    | จัดจำหน่ายอุปกรณ์จานรับสัญญาณดาวเทียม       |
| จำกัด                          |                                      |
+-------------------------------+--------------------------------------+
| บริษัท เอ็มโฟน จำกัด (ชื่อเดิม บริษัท  | ผู้ให้บริการอินเทอรเน็ตในประเทศกัมพูชา     |
| กัมพูชาชินวัตร จำกัด)              |                                      |
|                               |                                      |
| (บริษัทถือหุ้นสัดส่วนร้อยละ 51)       |                                      |
+-------------------------------+--------------------------------------+

(1) ใบอนุญาตแบบที่หนึ่ง หมายถึง
ผู้ประกอบกิจการโทรคมนาคมประเภทที่ไม่มีโครงข่ายโทรคมนาคมเป็นของตนเอง เช่น
บริการอินเทอร์เน็ต (Internet Service) และบริการอื่นใดที่คณะกรรมการเห็นสมควร

+-------------------------------+--------------------------------------+
| บริษัท                          | ประเภทธุรกิจ                           |
+-------------------------------+--------------------------------------+
| บริษัท ลาว เทเลคอมมิวนิเคชั่นส์ จำกัด | ผู้ให้บริการอินเทอร์เน็ตในประเทศลาว       |
|                               |                                      |
| (บริษัทถือหุ้นร้อยละ 24.99          |                                      |
| และรัฐบาลลาวถือหุ้นร้อยละ 51)      |                                      |
+-------------------------------+--------------------------------------+
| บริษัท ซีเอส ล็อกซอินโฟ จํากัด       | ผู้ให้บริการอินเทอร์เน็ตภายใต้ชื่อ ซีเอส      |
| (มหาชน)                       | ล็อกซอินโฟ (ซีเอสแอล)                   |
|                               | โดยได้รับใบอนุญาตให้ป                   |
| (บริษัทถือหุ้นผ่านดีทีวี ร้อยละ 42.07)  | ระกอบกิจการโทรคมนาคมและใบอนุญาตให้บริการ |
|                               | อินเทอร์เน็ตจากคณะกรรมการกิจการกระจายเส |
|                               | ียงกิจการโทรทัศน์และกิจการโทรคมนาคมแห่งชาติ |
|                               | (กสทช.)                              |
|                               | (โปรดอ่านรายละเอ                      |
|                               | ียดเพิ่มเติมได้จากแบบแสดงรายงานข้อมูลประจำปี |
|                               | 2554 ของ ซีเอส ล็อกซอินโฟ               |
|                               | ซึ่งสามารถดาวน์โหลดได้ที่ www.sec.or.th)   |
+-------------------------------+--------------------------------------+
| บริษัท เอดี เวนเจอร์ จำกัด         | ดำเนินธุรกิจให้บริการข้อมูลข่าวสา            |
|                               | รและสาระความบันเทิงผ่านระบบโทรศัพท์เคลื่อนที่ |
| (เป็นบริษัทที่ ซีเอสแอล ถือหุ้นอยู่ร้อยละ | และใ                                 |
| 99.99)                        | ห้บริการพัฒนาโปรแกรมที่ใช้งานบนอินเทอร์เน็ต   |
+-------------------------------+--------------------------------------+
| บริษัท เอ็นทียู (ประเทศไทย)        | ให้บริการการประชุม อบรม /               |
| จำกัด⁽²⁾                       | สัมมนาทางไกลผ่านดาวเทียม                |
|                               |                                      |
| (บริษัทถือหุ้นผ่านดีทีวี ร้อยละ 88.52)  |                                      |
+-------------------------------+--------------------------------------+

(2) บริษัท ดีทีวี เซอร์วิส จำกัด ได้ขายหุ้นทั้งหมดที่มีอยู่ในบริษัท เอ็นทียู (ประเทศไทย) จำกัด
ไปในเดือนธันวาคม 2554

4. สายธุรกิจสื่อโฆษณาผ่านสมุดรายนามผู้ใช้โทรศัพท์และสิ่งพิมพ์ประเภทโฆษณาย่อย

+-------------------------------+--------------------------------------+
| บริษัท                          | ประเภทธุรกิจ                           |
+===============================+======================================+
| บริษัท เทเลอินโฟ มีเดีย จำกัด       | บริการ                                |
| (ทีเอ็มซี)                       | สื่อโฆษณาผ่านสมุดรายนามผู้ใช้โทรศัพท์หน้าเหลือง |
|                               | และจัดทำสมุดรายนามในรูปแบบอื่นๆ นอกจากนี้   |
| (เป็นบริษัทที่ ซีเอสแอล ถือหุ้นอยู่ร้อยละ | ยังให้บริการข้อมูลรายชื่อผู้ใช้โทรศัพท์          |
| 100)                          | รวมทั้งบริการข้อมูลทั่วไป ทั้งสาระบันเทิง       |
|                               | ผ่านการใช้โทรศัพท์ในการสอบถามข้อมูล        |
|                               | รวมถึงบ                               |
|                               | ริการหน้าเหลืองทางอินเทอร์เน็ตและเว็บไซต์อื่นๆ |
+-------------------------------+--------------------------------------+
| บริษัท วัฏฏะ คลาสสิฟายด์ส จำกัด     |   ผู้ให้บริการสิ่งพิมพ์ประเภทโฆษณาย่อย       |
|                               |   ผลิตและจำหน่ายสิ่งพิมพ์สารประโยชน์ต่างๆ    |
| (เป็นบริษัทที่ ซีเอสแอล ถือหุ้นอยู่ร้อยละ |   รวมถึงการให้บริการข่าว                 |
| 60)                           | สารและบริการธุรกิจผ่านอินเทอร์เน็ตและโทรศัพท์ |
+-------------------------------+--------------------------------------+

3.3 โครงสร้างรายได้

[TABLE]

(1) บริษัท ดีทีวี เซอร์วิส จำกัด ได้ขายหุ้นทั้งหมดที่มีอยู่ในบริษัท เอ็นทียู (ประเทศไทย) จำกัด
    ไปในเดือนธันวาคม 2554

รายได้จากการขายและบริการจำแนกตามส่วนงานทางภูมิศาสตร์ สำหรับปี 2552 – ปี 2554 มีดังนี้

หน่วย: ล้านบาท